Document ID: 32012D0056

РЕШЕНИЕ НА КОМИСИЯТА
от 31 януари 2012 година
за коригиране на праговете, посочени в член 157, буква б) и член 158, параграф 1 от Регламент (ЕО, Евратом) № 2342/2002 относно определянето на подробни правила за прилагането на Финансовия регламент
(2012/56/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (1), и по-специално член 271 от него,
като има предвид, че:
(1)
С Регламент (ЕС) № 1251/2011 на Комисията (2) бяха изменени праговете, които се прилагат по отношение на обществените поръчки и са предвидени в Директива 2004/18/ЕО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, услуги и доставки (3).
(2)
С цел последователност следователно трябва да се изменят праговете, посочени в член 157, буква б) и член 158, параграф 1 от Регламент (ЕО, Евратом) № 2342/2002 от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002.
(3)
Тъй като праговете, изменени с Регламент (ЕС) № 1251/2011, се прилагат от 1 януари 2012 г., настоящото решение също трябва да се прилага от 1 януари 2012 г. Следователно е необходимо да се предвиди влизането в сила на настоящото решение в деня след датата на неговото публикуване в Официален вестник на Европейския съюз.
(4)
Решение 2010/78/ЕС на Комисията от 9 февруари 2010 г. за коригиране на праговете, посочени в член 157, буква б) и член 158, параграф 1 от Регламент (ЕО, Евратом) № 2342/2002 относно определянето на подробни правила за прилагането на Финансовия регламент (4) вече не е актуално, поради което следва да бъде отменено,
ПРИЕ НАСТОЯЩОТО РЕШЕНИЕ:
Член 1
Размерите на праговете в евро, приложими за възлагането на обществени поръчки, се определят, както следва:
-
5 000 000 EUR в член 157, буква б);
-
130 000 EUR в член 158, параграф 1, буква а);
-
200 000 EUR в член 158, параграф 1, буква б);
-
5 000 000 EUR в член 158, параграф 1, буква в).
Член 2
Решение 2010/78/ЕС се отменя.
Член 3
Настоящото решение влиза в сила в деня след публикуването му в Официален вестник на Европейския съюз.
То се прилага от 1 януари 2012 г.
Съставено в Брюксел на 31 януари 2012 година.

Labels: 10
2
3
15